Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimecres  02.01.2008  08:51

Atemptat terrorista veïnal a Diables de Sant Andreu

Per tercera vegada en poc més de dos anys.

Cap a les cinc del matí de dilluns 31 de desembre 2007, es va iniciar un incendi intencionat al local de Diables de Sant Andreu. L'avís d'un veí als bombers va evitar que agafés proporcions tràgiques i l'arribada d'un membre de Diables va salvar els equips de llum i so de l'aigua de les mangueres. És la 3a. vegada (10/2005, 11/2006) que un altre veí intolerant i, sens dubte, malalt, atempta amb foc just abans o després d'una festa al local.

Els atemptats però no han sigut només aquests, sinó que en prou ocasions ha llençat ampolles de vidre al sostre d'"uralita" del local que l'ajuntament de Barcelona té cedit en precari a l'Entitat. La majoria d'quests atacs s'han produït sempre durant la celebració d'alguna de les tres o quatre festes que Diables organitzen al llarg de l'any per la nit. En la seva malèvola inconsciència ha arribat fins i tot a llençar objectes, que han impactat a l'interior després de foradar el sostre, en ple espectacle infantil del Forat dels Somnis, un diumenge al matí.

L'atemptat d'octubre de 2005 va produir elevats danys materials, que van portar a Diables a fer una campanya solicitant la solidaritat de la gent andreuenca. La resposta del poble, que l'Entitat va agrair, els va permetre restituir els equips i les instal·lacions danyades.

En el de novembre 2006, com en el d'enguany, l'intervenció ràpida de veïns conscients avisant als bombers va impedir que hi haguessin massa danys, tret dels produïts pel fum i la combustió d'algun material.

En aquest cap d'any, tal com va informar matinerament la publicació 'L'Eixida - Sant Andreu Informa't', diables i jovent solidari es van afanyar per a reparar instal·lacions elèctriques danyades i netejar i pintar parets, per a poder celebrar la revetlla de la Nit de Cap d'Any que estava programada.

A hores d'ara el col·lectiu de diables encara esperen la intervenció o, si més no, la visita d'algun membre dels Mossos d'Esquadra o de l'ajuntament de Barcelona-Districte Sant Andreu.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine